Jorma Tiainen

Jorma O. Tiainen (28. lokakuuta 1932 Viipuri – 18. kesäkuuta 2010 Jyväskylä) oli Jyväskylän yliopiston yleisen historian professori vuosina 1973–1997. Hän tutki muun muassa saksalaisten käsityksiä Ranskasta. 

Tiainen oli kiinnostunut historian popularisoinnista, ja hän toimi pitkään Atena Kustannuksen ja Gummeruksen päätöselimissä sekä historia-alan kirjojen esilukijana. 1980-luvulla Tiainen oli mukana useissa Gummeruksen tietoteoshankkeissa, esimerkiksi yksiosaisen Tietojätti-tietosanakirjan päätoimittajana. 1970-luvulla Jorma Tiainen toimi kulttuuritapahtuma Jyväskylän Kesän puheenjohtajana. Tiaisen puoliso oli toimittaja, myöhempi kansanedustaja Eila Tiainen.

Lähteet 

Jyväskylän yliopiston professorit
Suomalaiset historioitsijat
Vuonna 1932 syntyneet
Vuonna 2010 kuolleet
Suomalaiset professorit